**«Тіл- халықтар достығының кепілі»**

**Нуралина Ақмарал Тұрағалқызы қазақ тілі пәнінің мұғалімі**

Тасты- Талды орта мектебінде Қазақстан Халықтарының Тілдер мерекесіне орай 11-ші қыркүйек күні мектепішілік лездеме өткізіліп, Тіл мерекесінің салтанатты ашылуы жарияланды. Ашылу салтанатында мектеп директоры: Мукамажитова К.З Тіл мерекесімен барлық ұстаздар мен мектеп оқушыларын құттықтады. Лездемеде 5-6 сынып оқушылары үш тілде өлеңдер оқыды. Әдістемелік бірлестік жетекшілері Тіл мерекесінің жоспарымен таныстырды.

Жоспар негізінде мектеп кітапханашысы: Жылқыбаева З.Ө «Мәңгілік ел- мәртебелі тіл» тақырыбында кітап көрмесін өткізді. Көрмеге әдеби туындылар мен көркем әдебиеттер, газат- журналдар қойылды. Көрмеде оқушыларға арнап викториналық сұрақтар қойылып слайд көрсетілді.

Ағылшын тілі пәні мұғалімдері: Громина В.А. мен Доспаева В.Н. «Звездный час» және «Wonderkind» сайысын өткізді. Сайыста грамматикалық тапсырмалар ,сөзжұмбақтар ребустар шешті. Қызықты тапсырмаладан соң тәтті сыйлықтар таратылды.

Орыс тілі пәні мұғалімдері: Украинец Т.И мен Есенгазы Э.К. өз кезегінде жоғары 9-11 сынып оқушылары арасында «Умники и умницы» мен «Всезнайка» зияткерлік ойындарын өткізді. Сайыста пән бойынша сұрақтар, әдеби шығармалар мен топтық жұмыстар ұйымдастырылды.

Қазақ тілі мұғалімдері: Нуралина А.Т. мен Қожамжаров 5-7«А» сыныптары оқушылары арасынды «Тіл – тірегіміз, соғып тұрған жүрегіміз» және «Тіл мәртебесі- ел мәртебесі » тақырыбында сайыс өткізді. Сайыста оқушылар қазақ халқының салт- дәстүрі мен әдет- ғұрпы, тыйым сөздері жайлы сұрақтарға жауап берді. Орыс сыныптарында 5-6 «Б» сыныптары үшін Акбасова М.Т. «Сөз тапқанға қолқа жоқ» викториналық сұрақтар дайындады. Орыс сыныптарының оқушыларының тілге деген қызығушылығын ояту мақсатында ұйымдастырылған іс-шара өте тартымды өтті.

Онкүндіктің жабылу қарсаңында тәрбие ісінің орынбасарлары Какимжанова А.Т. мен Хамзин М.Н. ұйымдастыруымен мектепішілік «Тіл- халық достығының кепілі» атты фестиваль ұйымдастырылды. Іс- шараға барлық мектеп оқушылары әр ұлттың әні мен биінен шашу шашып, көрме ұйымдастырды. Іс- шара соңында онкүндікке қатысқан барлық оқушылар мақтау қағазымен мараппатталды.

Іс- шара фотолары

 

 